
Grozījumi Satversmes tiesas likumā
Izdarīt Satversmes tiesas likumā (Latvijas Republikas Saeimas un Ministru Kabineta Ziņotājs, 1996, 14. nr.; 1997, 20. nr.; 2001, 2. nr.; 2003, 15. nr.; 2004, 4. nr.; 2008, 8. nr.; 2009, 2. nr.; Latvijas Vēstnesis, 2009, 194., 205. nr.; 2010, 206. nr.; 2011, 85., 196. nr.; 2013, 188. nr.; 2017, 59. nr.; 2020, 178. nr.) šādus grozījumus:
1. Aizstāt visā likumā vārdu "laikraksts" (attiecīgā locījumā) ar vārdiem "oficiālais izdevums" (attiecīgā locījumā).
2. Aizstāt visā likumā vārdu "noraksts" (attiecīgā locījumā) ar vārdu "atvasinājums" (attiecīgā locījumā).
3. Papildināt likumu ar 3.1 pantu šādā redakcijā:
· "3.1 pants. Satversmes tiesas tiesneša statuss
· Satversmes tiesas tiesneša kā konstitucionāla orgāna amatpersonas statusu veido tiesību normās ietvertās viņa amata pilnvaru īstenošanas, viņa neatkarības, objektivitātes, cieņas, kā arī sociālās un citas garantijas."
4. Izteikt 7. panta trešo daļu šādā redakcijā:
· "(3) Viena un tā pati persona var ieņemt Satversmes tiesas tiesneša amatu vienu desmit gadu termiņu, izņemot šā likuma 11. panta trešajā un ceturtajā daļā paredzētos gadījumus."
5. Papildināt 7.1 pantu ar 4.1 daļu šādā redakcijā:
· "(41) Ja par Satversmes tiesas tiesnesi apstiprināta persona, kas saskaņā ar Prokuratūras likumu bija iecelta prokurora amatā, tai pēc Satversmes tiesas tiesneša pilnvaru termiņa izbeigšanās prokuratūra nodrošina tiesības atgriezties līdzvērtīgā prokurora amatā, ja tā nav sasniegusi amata pildīšanai noteikto maksimālo vecumu. Šādai personai ir tiesības uz prokurora izdienas pensiju, ja tās izdienas stāžs saskaņā ar Prokuroru izdienas pensiju likumu nav mazāks par 20 gadiem. Ja šāda persona prokurora izdienas pensijā dodas, pirms pagājuši pieci gadi pēc atgriešanās prokurora amatā, tad izdienas pensijas aprēķinā par pēdējiem pieciem gadiem ņem vērā personas vidējo mēneša darba samaksu pēc atgriešanās prokurora amatā – prokurora vidējo mēneša darba samaksu, bet par atlikušo laiku – vidējo mēneša darba samaksu Satversmes tiesas tiesneša amatā."
6. Izteikt 9. panta pirmo daļu šādā redakcijā:
· "(1) Ja pret Satversmes tiesas tiesnesi ir uzsākts kriminālprocess, Satversmes tiesa lemj par šā tiesneša pilnvaru apturēšanu. Tiesneša pilnvaras ir apturētas līdz brīdim, kad kriminālprocess tiek izbeigts vai stājas spēkā tiesas spriedums attiecīgajā krimināllietā."
7. 11. pantā:
aizstāt trešajā daļā vārdu "nodevis" ar vārdu "devis";
aizstāt ceturtajā daļā vārdus "sprieduma pasludināšanai" ar vārdiem "nolēmuma pieņemšanai".
8. 17. pantā:
izteikt pirmās daļas 9. punktu šādā redakcijā:
· "9) tiesai, izskatot lietu;";
izslēgt pirmās daļas 10. punktu.
9. Papildināt 18. panta otro daļu ar 1.1 punktu šādā redakcijā:
· "11) tie ir savstarpēji cieši saistīti un to izvērtēšana vienas lietas ietvaros var sekmēt vispusīgu un ātrāku lietas izskatīšanu;".
10. Aizstāt 19. panta otrajā daļā vārdus un skaitli "likuma "Par pašvaldībām" 49. pantā" ar vārdiem un skaitli "Pašvaldību likuma 66. pantā".
11. Izteikt 19.1 pantu šādā redakcijā:
· "19.1 pants. Tiesas pieteikums
· (1) Pieteikums iesniedzams, ja:
· 1) vispārējās jurisdikcijas tiesa, izskatot lietu, uzskata, ka norma, kas būtu jāpiemēro šajā lietā, neatbilst augstāka juridiska spēka tiesību normai (aktam);
· 2) tiesa, izskatot administratīvo lietu, uzskata, ka norma, ko iestāde ir piemērojusi vai kas administratīvajā tiesas procesā būtu jāpiemēro šajā lietā, neatbilst Satversmei vai starptautisko tiesību normai (aktam).
· (2) Pieteikums formulējams motivēta lēmuma veidā.
· (3) Tiesas lēmumam pievieno dokumentus, kas pamato pieteikumu. Ja nepieciešams, pievieno arī attiecīgo lietu.
· (4) Vairāku aktu apstrīdēšana tiesas lēmumā pieļaujama gadījumos, kad visus šos aktus nepieciešams piemērot."
12. Izteikt 19.2 panta trešās daļas otro teikumu šādā redakcijā:
· "Lietas ierosināšana Satversmes tiesā liedz attiecīgās lietas izskatīšanu tiesā līdz Satversmes tiesas nolēmuma pieņemšanas brīdim."
13. Izslēgt 19.3 panta pirmajā un otrajā daļā vārdus "par lietas ierosināšanu".
14. 20. pantā:
izslēgt trešo daļu;
papildināt piekto daļu ar 6. punktu šādā redakcijā:
· "6) pieteikumā ietvertais juridiskais pamatojums ir acīmredzami nepietiekams prasījuma apmierināšanai.";
izslēgt sesto daļu;
izteikt septītās daļas otro teikumu šādā redakcijā:
· "Ar motivētu lēmumu kolēģija šo termiņu var pagarināt līdz diviem mēnešiem.";
papildināt 7.1 daļu ar otro teikumu šādā redakcijā:
· "Ja kolēģija uzskata, ka judikatūras vienveidības nodrošināšanas nolūkā jautājums izlemjams rīcības sēdē, attiecīgā pieteikuma izskatīšanu un lēmuma pieņemšanu nodod rīcības sēdei pilnā tiesas sastāvā."
15. 22. pantā:
papildināt otro daļu ar 4. punktu šādā redakcijā:
· "4) pieprasa informāciju no privātpersonas.";
aizstāt ceturtajā daļā vārdus "lietpratēja (eksperta)" ar vārdu "eksperta".
16. Izslēgt 25. panta piekto daļu.
17. Papildināt likumu ar 26.1 pantu šādā redakcijā:
· "26.1 pants. Tiesvedības apturēšana
· (1) Satversmes tiesa aptur tiesvedību lietā, ja tā nolemj uzdot Eiropas Savienības Tiesai jautājumu par Eiropas Savienības tiesību normas spēkā esamību vai interpretāciju vai lūgt konsultatīvu atzinumu starptautiskai tiesai.
· (2) Satversmes tiesa aptur tiesvedību lietā, ja tā nav iespējama, iekams nav pieņemts starptautiskas tiesas konsultatīvais atzinums vai stājies spēkā Eiropas Savienības Tiesas vai starptautiskas tiesas nolēmums, kas pieņemts, lai prejudiciālā nolēmuma tiesvedībā sniegtu atbildes uz Satversmes tiesas uzdotajiem jautājumiem citā Satversmes tiesas tiesvedībā esošā lietā.
· (3) Stadijā, kurā lieta tiek sagatavota izskatīšanai, Satversmes tiesa šā panta pirmajā vai otrajā daļā minēto lēmumu pieņem rīcības sēdē pilnā tiesas sastāvā.
· (4) Pēc tam, kad pieņemts starptautiskās tiesas konsultatīvais atzinums vai stājies spēkā šajā pantā norādītais Eiropas Savienības Tiesas nolēmums, Satversmes tiesa pieņem lēmumu atjaunot tiesvedību attiecīgajā lietā."
18. 28. pantā:
papildināt pantu ar 1.1 daļu šādā redakcijā:
· "(11) Satversmes tiesa rīcības sēdē var nolemt pirms tiesas sēdes sasaukt sagatavošanas sēdi, lai izlemtu ar tiesas sēdes norisi saistītus jautājumus. Sagatavošanas sēdi vada tiesas priekšsēdētājs vai viņa norīkots tiesnesis.";
aizstāt otrajā daļā vārdu "personību" ar vārdu "identitāti";
izteikt ceturtās daļas otro teikumu šādā redakcijā:
· "Ja nav ieradusies pieaicinātā persona, liecinieks, eksperts vai tulks, tiesas sēdes priekšsēdētājs noskaidro klātesošo lietas dalībnieku viedokļus par to, vai var uzsākt lietas izskatīšanu bez šīs pieaicinātās personas, liecinieka, eksperta vai tulka klātbūtnes.";
izteikt septīto daļu šādā redakcijā:
· "(7) Pēc tam, ja nepieciešams, tiek uzklausītas pieaicinātās personas un eksperti un pratināti liecinieki.";
papildināt astoto daļu ar otro teikumu šādā redakcijā:
· "Par to ilgumu lemj Satversmes tiesa, uzklausot klātesošo lietas dalībnieku viedokļus.";
izteikt desmitās daļas pirmo teikumu šādā redakcijā:
· "Satversmes tiesas sēdes norisi ieraksta, izmantojot tehniskos līdzekļus, un uz minētā ieraksta pamata sagatavo Satversmes tiesas sēdes stenogrammu."
19. 28.1 pantā:
aizstāt pirmajā daļā vārdus "lietai pievienotie dokumenti" ar vārdiem "lietas materiāli";
izteikt otro daļu šādā redakcijā:
· "(2) Lietas dalībniekiem ir tiesības rakstveidā izteikt savu viedokli par lietas materiāliem 15 dienu laikā pēc tam, kad saņemts paziņojums par lietas izskatīšanu rakstveida procesā.";
aizstāt trešajā daļā vārdu "spriedumu" ar vārdu "nolēmumu";
papildināt pantu ar ceturto daļu šādā redakcijā:
· "(4) Ja, izskatot lietu rakstveida procesā, tiesa atzīst par nepieciešamu noskaidrot lietā nozīmīgus apstākļus, tā lietu turpina izskatīt tiesas sēdē ar lietas dalībnieku piedalīšanos."
20. Aizstāt 28.2 panta ceturtās daļas 1. punktā vārdus "lietpratējs (eksperts)" ar vārdu "eksperts".
21. 29. pantā:
izslēgt pirmajā daļā vārdus "līdz sprieduma pasludināšanai";
papildināt pantu ar 1.1 daļu šādā redakcijā:
· "(11) Tiesa lēmumu par tiesvedības izbeigšanu pieņem ar balsu vairākumu. Balsīm sadaloties līdzīgi, tiesvedība lietā turpināma.";
papildināt pantu ar ceturto un piekto daļu šādā redakcijā:
· "(4) Tiesnesis, kurš balsojis pret viedokli, kas izteikts lēmumā par tiesvedības izbeigšanu, mēneša laikā rakstveidā var izteikt savas atsevišķās domas, kuras pievieno lietai, bet tiesas sēdē tās nepaziņo.
· (5) Atsevišķās domas par lēmumu par tiesvedības izbeigšanu publicē tādā pašā kārtībā kā spriedumam pievienotās atsevišķās domas."
22. 30. pantā:
papildināt pirmo daļu ar jaunu otro un trešo teikumu šādā redakcijā:
· "Ar tiesas sēdes vadītāja atļauju apspriedē var piedalīties tiesas darbinieki un darbā Satversmes tiesā norīkotie citas tiesas tiesneši. Viņi ievēro apspriedes noslēpumu.";
· 
· uzskatīt līdzšinējo otro teikumu par ceturto teikumu;
papildināt pantu ar 1.1 daļu šādā redakcijā:
· "(11) Ja tiesnešu apspriedes laikā tiesa atzīst par nepieciešamu noskaidrot lietā nozīmīgus apstākļus, tā atsāk lietas izskatīšanu pēc būtības.";
papildināt ceturto daļu ar jaunu otro teikumu šādā redakcijā:
· "Ja sprieduma sagatavošanai ir nepieciešams ilgāks termiņš, Satversmes tiesa termiņu var pagarināt par 30 dienām un par to paziņo lietas dalībniekiem.";
· 
· uzskatīt līdzšinējo otro teikumu par trešo teikumu;
aizstāt sestajā daļā vārdu "izsaka" ar vārdiem "mēneša laikā var izteikt".
23. Izteikt 33. panta pirmās daļas otro teikumu šādā redakcijā:
· "Ja lietai tiek pievienotas tiesneša atsevišķās domas, tās publicē oficiālajā izdevumā "Latvijas Vēstnesis" divu mēnešu laikā pēc Satversmes tiesas sprieduma pieņemšanas."
24. Izteikt IV nodaļas nosaukumu šādā redakcijā:
· 
· "IV nodaļa
· Satversmes tiesas tiesneša amata garantijas, ierobežojumi un atbildība".
25. Papildināt 36. pantu ar 7.1 daļu šādā redakcijā:
· "(71) Izskatot disciplinārlietu, izņēmuma gadījumos var aprobežoties ar disciplinārlietas izskatīšanu sēdē, neuzliekot disciplinārsodu."

